[{"text_idx": "#000001", "text": "G\u0302isdatigo: la alvoko estas plilongigita g\u0302is la 15-a de novembro: ankorau\u0306 vi povas kandidatig\u0302i!"}, {"text_idx": "#000002", "text": "C\u0302u vi estas juna eu\u0306ropano, entuziasmas pri politiko Eu\u0306rop-nivele kaj dezirus reprezenti Esperanton kaj TEJO-n en la Eu\u0306ropa Parlamento, kie estos aliaj 8000 junuloj el la tuta kontinento? EYE 2018 estas la perfekta evento por vi!"}, {"text_idx": "#000003", "text": "Junaj, entuziasmaj kandidatoj estas serc\u0302ataj por partopreni la plej grandan arang\u0302on de la Forumo Junulara Eu\u0306ropa, EYE, kiu okazos la 1-an kaj 2-an de junio 2018 en Strasburgo, Francio."}, {"text_idx": "#000004", "text": "EYE estas okazaj\u0302o por 8000 eu\u0306ropaj junuloj, kiuj prezentas diversajn junularajn organizojn. La celo de la okazaj\u0302o estas konvinki politikistojn kaj politikajn partiojn doni pli da atento al temoj kiuj gravas por junuloj (kiel edukado, movig\u0302eblo, senlaboreco, dau\u0306ripoveco)."}, {"text_idx": "#000005", "text": "Kompreneble, TEJO petos specialan atenton por lingva justeco kaj internacia komunikado. Tion ni faros per diversaj agadoj kaj per nia partopreno en la komunaj programeroj. Kiel jam en 2016, TEJO estas oficiala partnero de YO!Fest, la junulara politika festivalo kiu okazos tiukadre. Tie ni okazigos kursojn, diskut-rondojn kaj diversajn programerojn en kunlaboro kun aliaj internaciaj kaj lokaj junularaj organizoj. Plie, c\u0302i jare TEJO estos la c\u0302efa kontaktorganizo de la budejo \u201cWorking out for a Stronger Europe\u201d."}, {"text_idx": "#000006", "text": "Se vi volas lerni pli pri g\u0302i kaj pri la pasintaj aktivaj\u0302oj de TEJO, konsultu tiun c\u0302i prezenton."}, {"text_idx": "#000007", "text": "Kion vi ricevos kiel akceptita kandidato?"}, {"text_idx": "#000008", "text": "Post plenumo de la parlamentaj kondic\u0302oj*, kompletan repagon de la ir- kaj revenvojag\u0302kostoj al Strasburgo\nSenpagan tranokton c\u0302e esperantistoj en Strasburgo kun pluraj aliaj teamanoj\nEblon partopreni kaj kontribui al la organizado de YO!Fest kune kun internacia teamo kaj gajni spertojn pri organizado de grandaj eventoj\nEblon partopreni dum la printempo c\u0302eestajn KER-kunsidojn per subvencioj kaj naciajn eventojn rilatajn al EYE kaj YO!Fest\nSubtenon de KER-trejnisto dum la kompletigo de la 2 trejnadoj de TEJO pri eksteraj rilatoj\nPlurajn materialojn por informig\u0302i pri temoj rilate al eu\u0306ropa junularo, junulara agado kaj politiko\nKonsilojn kaj materialojn por plibonigi vian komunik-kapablojn, angle kaj Esperante"}, {"text_idx": "#000009", "text": "*C\u0302iuj partoprenontoj devigitas el la Parlamentejo produkti varbajn materialojn pri la evento (artikolojn, fejsbukajn afis\u0302ojn, fotgaleriojn, videojn kaj tiel plu). Repago al TEJO kaj al partoprenontoj okazos nur post plenumo de la kondic\u0302oj de la Parlamentejo."}, {"text_idx": "#000011", "text": "ig\u0302i pli ol 18-jarag\u0302a au\u0306 ag\u0302i malpli ol 31 g\u0302is la 1-a de junio 2018\nesti memstara, sociema, tolerema, vojag\u0302e sendependa kaj malferma\npreti aktive kunlabori por la sukcesa kunrealigo de YO!Fest dum la periodo antau\u0306 la evento au\u0306 preti alpreni respondecojn en nia budo kaj dej\u0302ori surloke\nlog\u0302i en lando de Eu\u0306ropa Unio au\u0306 najbaroj\nregi la anglan almenau\u0306 je B2 nivelo\nregi Esperanton almenau\u0306 je B2 nivelo au\u0306, se vi estas novulo, preti signife plibonigi g\u0302in g\u0302is la komenco de la evento\npovi partopreni la tutan eventon (1a kaj 2a de junio), kun alveno unu tagon pli frue kaj revenon unu tagon poste (ekde la 31a de majo g\u0302is la 3a de junio); dimanc\u0302on okazos kiel tradicie KER-kunsido"}, {"text_idx": "#000012", "text": "La elektitoj devos membrig\u0302i en TEJO kiel individua membro dum 2018."}, {"text_idx": "#000013", "text": "C\u0302u vi volas influi la Eu\u0306ropan politikon kaj reprezenti TEJO-n kune kun grupo de esperantistaj entuziasmuloj el tuta Eu\u0306ropo?"}, {"text_idx": "#000014", "text": "Se jes, plenumu la sekvan alig\u0302ilon g\u0302is la 15-a de novembro 2017. Kunsendu viv-resumon (ne nepre en Esperanto), kaze ke vi disponas g\u0302in, al .\nNe hezitu peti pli da informoj, se vi bezonas."}, {"text_idx": "#000017", "text": "Your email address will not be published. Required fields are marked *"}]